Degeniai (Rokiškis)
Degeniai – kaimas Rokiškio rajono savivaldybėje, 4 km į pietus nuo Kazliškio, piečiau kelio  123  Biržai–Pandėlys–Rokiškis . Seniūnaitijos centras. Sodybos išsidėsčiusios kairėje Nemunėlio upės pusėje 3 km spinduliu. Vakarinėje pusėje kaimas ribojasi su Notigalės aukštapelke – telmologiniu draustiniu. Gyventojų kaime mažėja. Iš tarpukariu buvusių 37 sodybų 2009 m. likęs trečdalis. Kaimo viduryje yra Degenių kapinaitės. Šalia jų gyvena žymus medžio drožėjas Venecijus Jočys. Prie kelio atgimimo laikais (1991 m.) pastatytas tautodailininko Prano Kaziūno kryžius.